CELEX: 32014D1220(08)
Language: lv
Date: 2014-12-18 00:00:00
Title: Komisijas Īstenošanas lēmums ( 2014. gada 18. decembris ), ar kuru groza Īstenošanas lēmumu 2014/C 244/06, ar ko nosaka 2014. gada darba programmu par finansiālo atbalstu Eiropas Savienības references laboratorijām

20.12.2014   
            
            
               LV
            
            
               Eiropas Savienības Oficiālais Vēstnesis
            
            
               C 461/22
            
         KOMISIJAS ĪSTENOŠANAS LĒMUMS
   (2014. gada 18. decembris),
   ar kuru groza Īstenošanas lēmumu 2014/C 244/06, ar ko nosaka 2014. gada darba programmu par finansiālo atbalstu Eiropas Savienības references laboratorijām
   (2014/C 461/14)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (1), un jo īpaši tās 32. panta 7. punktu,
   ņemot vērā Eiropas Parlamenta un Padomes 2014. gada 15. maija Regulu (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK (2), un jo īpaši tās 30. pantu,
   ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam (3), un jo īpaši tās 84. panta 2. punktu,
   tā kā:
   
               (1)
            
            
               Regulas (EK) Nr. 882/2004 32. pantā ir izklāstīti Eiropas Savienības (ES) references laboratoriju pienākumi un uzdevumi.
            
         
               (2)
            
            
               ES references laboratorijas iesniedza 2015. gada darba programmas. Minētās darba programmas pilnīgi atbilst Komisijas pašreizējās darba programmas prioritātēm un mērķiem.
            
         
               (3)
            
            
               Ņemot vērā situāciju dzīvnieku veselības jomā 2014. gadā, jo īpaši attiecībā uz transmisīvo sūkļveida encefalopātiju (TSE) un slimībām, kurām paredzēti ārkārtas līdzekļi, budžetā atvēlētās summas nebija pilnībā sadalītas.
            
         
               (4)
            
            
               Tādējādi 2014. gada atlikušās apropriācijas var izmantot, lai finansētu ES references laboratoriju 2015. gada darba programmas.
            
         
               (5)
            
            
               Šajā lēmumā paredzētie pasākumi atbilst Augu, dzīvnieku, pārtikas aprites un dzīvnieku barības pastāvīgās komitejas atzinumam,
            
         IR NOLĒMUSI ŠĀDI.
   1. pants
   Grozījumi Īstenošanas lēmumā 2014/C 244/06
   1.   Īstenošanas lēmuma 2014/C 244/06 virsrakstā frāzi “2015. gada” aizstāj ar “2014. gada”.
   2.   Lēmuma 2. apsvērumā frāzi “2015. gada darba programma” aizstāj ar “2014. gada darba programma”.
   3.   Lēmuma 1. panta otrajā daļā skaitli “2015.” aizstāj ar “2014.”.
   4.   Lēmuma 2. pantu aizstāj ar šādu:
   
      “Maksimālais ieguldījums 2014. gada programmā, ko atbalsta saņēmēji īsteno 2015. gadā, ir EUR 15 500 000, un to finansē no šādas Eiropas Savienības 2014. gada vispārējā budžeta pozīcijas: 17.0403.”
   
   2. pants
   Grozījumi Īstenošanas lēmuma 2014/C 244/06 pielikumā
   1.   Īstenošanas lēmuma 2014/C 244/06 pielikuma virsrakstā frāzi “Komisijas 2015. gada darba programmu” aizstāj ar “Komisijas 2014. gada darba programmu” un tekstu “ES references laboratorijas – Komisijas darba programma 2015. gadam” aizstāj ar “ES references laboratorijas – Komisijas darba programma 2014. gadam”.
   2.   Pielikuma 1.1. punktā “Ievads” pirmās daļas otrajā rindā frāzi “2015. gada” svītro.
   3.   Pielikuma 1.5. punktā “Prioritātes” trešajā daļā frāzi “ne tikai 2015. gadā” aizstāj ar “ne tikai 2014. gadā”.
   4.   Pielikuma 1.7. punktā “Galvenie kritēriji” attiecībā uz piešķiršanas kritērijiem tekstu “Atbilstība Komisijas pašreizējās 2015. gada darba programmas mērķiem un prioritātēm” aizstāj ar “Atbilstība Komisijas pašreizējās 2014. gada darba programmas mērķiem un prioritātēm”.
   
      Briselē, 2014. gada 18. decembrī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 165, 30.4.2004., 1. lpp.
   
   
      (2)  OV L 189, 27.6.2014., 1. lpp.
   
   
      (3)  OV L 298, 26.10.2012., 1. lpp.